ai4bharat/Pralekha huggingface dataset:
జల శక్తి మంత్రిత్వ శాఖ
ఆనకట్ట భద్రతా చట్టం, 2021 పై రేపు జాతీయ వర్క్షాప్ను నిర్వహించనున్న జలశక్తి మంత్రిత్వ శాఖ
చట్టంలోని నిబంధనల గురించి వాటాదారులందరికీ అవగాహన కల్పించడం మరియు ఆనకట్ట భద్రతా విధానాల పై అందరికీ ఆలోచనాత్మకంగా అనిపించేలా చేయడమే ఈ వర్క్షాప్ యొక్క లక్ష్యం
జలవనరుల శాఖ, RD&GR, జలశక్తి మంత్రిత్వ శాఖ, భారత ప్రభుత్వం ఆధ్వర్యంలోని కేంద్ర నీటి కమీషన్ భారతదేశంలో డ్యామ్ సేఫ్టీ గవర్నెన్స్ కోసం 2022, జూన్ 16న డా. అంబేద్కర్ ఇంటర్నేషనల్ సెంటర్, 15 జనపథ్, న్యూఢిల్లీలో ఓ వర్క్షాప్ నిర్వహించనుంది. ఈ వర్క్షాప్ లో డ్యామ్ సేఫ్టీ యాక్ట్, 2021లోని నిబంధనల గురించి మరియు భారతదేశంలో డ్యామ్ సేఫ్టీ గవర్నెన్స్పై మేధోమథనానికి సంబంధించిన అన్ని వాటాదారులకు అవగాహన కల్పించాలని లక్ష్యంగా పెట్టుకుంది.
భారతదేశంలో 5334 పెద్ద ఆనకట్టలు ఉన్నాయి. మిగిలిన 411 పెద్ద ఆనకట్టలు వివిధ దశలలో నిర్మాణంలో ఉన్నాయి. 2394 డ్యామ్లతో మహారాష్ట్ర ముందంజలో ఉండగా, ఆనకట్టల సంఖ్య పరంగా మధ్యప్రదేశ్, గుజరాత్లు రెండు, మూడు స్థానాల్లో ఉన్నాయి. భారతదేశంలోని ఆనకట్టలు ఏటా దాదాపు 300 బిలియన్ క్యూబిక్ మీటర్ల నీటిని నిల్వ చేస్తాయి. ఈ డ్యామ్లు 25 ఏళ్లు దాటిన 80% డ్యామ్లు మరియు 100 ఏళ్లు దాటిన 227 డ్యామ్లతో సంవత్సరాలుగా వృద్ధాప్య దశలోకి వెళుతున్నాయి. డ్యామ్ల నిర్మాణం జరిగి అధిక సమయం అవుతుండడం మరియు డ్యామ్ నిర్వహణ వాయిదా పడడం వల్ల డ్యామ్ భద్రత ఆందోళన కలిగించే అంశంగా మారింది.
డ్యామ్ సేఫ్టీ యాక్ట్, 2021 ని పార్లమెంట్ ద్వారా రూపొందించారు మరియు 30 డిసెంబర్, 2021 నుండి ఇది అమలులోకి వచ్చింది. డ్యామ్ వైఫల్యం-సంబంధిత విపత్తుల నివారణకు మరియు అందించడానికి వాటి సురక్షిత పనితీరును నిర్ధారించడానికి ఒక సంస్థాగత యంత్రాంగం కోసం నిర్దేశిత డ్యామ్పై నిఘా, తనిఖీ, ఆపరేషన్ మరియు నిర్వహణను నిర్ధారించడం ఈ చట్టం లక్ష్యం.
చట్టంలోని నిబంధనల ప్రకారం, ఏకరీతి డ్యామ్ భద్రతా విధానాలు, ప్రోటోకాల్లు మరియు విధానాలను రూపొందించడంలో సహాయపడటానికి సెంట్రల్ వాటర్ కమిషన్  చైర్మన్ అధ్యక్షతన ఆనకట్ట భద్రతపై జాతీయ కమిటీ  యొక్క రాజ్యాంగాన్ని కేంద్ర ప్రభుత్వం ఇప్పటికే నోటిఫై చేసింది. అంతేకాకుండా, ఆనకట్ట భద్రతా విధానాలు మరియు ప్రమాణాలను దేశవ్యాప్తంగా అమలు చేసేలా నిర్థారించడానికి ఒక నియంత్రణ సంస్థగా పనిచేయడానికి నేషనల్ డ్యామ్ సేఫ్టీ అథారిటీ  ని కూడా స్థాపించారు.
ఈ చట్టం ప్రస్తుతం ఉన్న కీలకమైన డ్యామ్ భద్రతా సమస్యలను అలాగే వాతావరణ మార్పు వంటి కొత్త సమస్యలను సమగ్రంగా పరిష్కరిస్తుంది. దీని ముఖ్య నిబంధనలలో డ్యామ్లను క్రమం తప్పకుండా తనిఖీ చేయడం; ఆనకట్టల ప్రమాద వర్గీకరణ; అత్యవసర కార్యాచరణ ప్రణాళిక; స్వతంత్ర ప్యానెల్ ద్వారా సమగ్ర ఆనకట్ట భద్రత సమీక్ష; సకాలంలో మరమ్మత్తు మరియు నిర్వహణ కోసం నిధులు; కార్యకలాపాలు మరియు నిర్వహణ మాన్యువల్; సంఘటనలు మరియు వైఫల్యాల రికార్డు; ప్రమాద అంచనా అధ్యయనం; జల-వాతావరణ మరియు భూకంప శాస్త్ర నెట్వర్క్తో సహా ఆనకట్ట ఇన్స్ట్రుమెంటేషన్; ఏజెన్సీల గుర్తింపు; అత్యవసర వరద హెచ్చరిక వ్యవస్థ; మరియు నేరాలు మరియు పెనాల్టీ.. మొదలైన వాటి గురించి కూడా ఇది పరిశీలిస్తుంది.
వర్క్షాప్కు మంత్రులు/విధాన నిర్ణేతలు మరియు సీనియర్ కార్యదర్శులు, MoJS యొక్క సాంకేతిక నిపుణులు, కేంద్ర / రాష్ట్ర / UT ప్రభుత్వాలు, CWC, విద్యావేత్తలు, PSUలు, ప్రైవేట్ రంగ మరియు డ్యామ్ యజమానులు, డ్యామ్ల సమస్య, భద్రతకు సంబంధించిన వారందరూ ఈ వర్క్షాప్ కు హాజరయ్యారు. వీరందరికీ డ్యామ్ సేఫ్టీ గవర్నెన్స్ తోనూ సంబంధం ఉంటుంది.
హోం మంత్రిత్వ శాఖ
నాగా గ్రూపులతో కాల్పుల విరమణ ఒప్పందాలు పొడిగింపు
భారత ప్రభుత్వం మరియు నాగాలాండ్ నేషనల్ సోషలిస్ట్ కౌన్సిల్ / ఎన్కే , నేషనల్ సోషలిస్ట్ కౌన్సిల్ ఆఫ్ నాగాలాండ్ / రిఫార్మేషన్  మరియు నేషనల్ సోషలిస్ట్ కౌన్సిల్ ఆఫ్ నాగాలాండ్ / కే-ఖాంగో  మధ్య కాల్పుల విరమణ ఒప్పందాలు అమలులో ఉన్నాయి. ఎన్ఎస్సీఎన్/ ఎన్కే మరియు ఎన్ఎస్సీఎన్/ఆర్ సంస్థలతో అమలులో ఉన్న కాల్పుల విరమణ ఒప్పందాలను 2021 ఏప్రిల్ 28 నుండి 2022 ఏప్రిల్ 27 వరకు.. ఎన్ఎస్సీఎన్ /కే-ఖాంగోతో ఉన్న కాల్పుల విరమణ
ఒప్పందాన్ని 2021 ఏప్రిల్ 18 నుండి 2022 ఏప్రిల్ 17 వరకు పొడిగించాలని నిర్ణయించారు. ఈ కాల్పుల విరమణ ఒప్పందాలు 2021 ఏప్రిల్ 12న సంతకం చేయబడ్డాయి.
ప్రధాన మంత్రి కార్యాలయం
గోవా పూర్వ గవర్నర్ శ్రీమతి మృదుల సిన్హా కన్నుమూత పట్ల సంతాపం తెలిపిన ప్రధాన మంత్రి
గోవా పూర్వ గవర్నర్ శ్రీమతి మృదుల సిన్హా కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర విచారాన్ని వ్యక్తం చేశారు.
‘‘ప్రజాసేవ పట్ల శ్రీమతి మృదుల సిన్హా గారు చేసిన కృషి కి గాను ఆమె ను స్మరించుకోవడం జరుగుతుంది. ఆమె చేయి తిరిగిన రచయిత్రి కూడా; సాహితీ ప్రపంచానికి, సంస్కృతి రంగానికి ఎనలేని తోడ్పాటు ను అందించారు. ఆమె మరణం నన్ను బాధ కు గురిచేసింది. ఆమె కుటుంబానికి, ఆమె ప్రశంసకులకు ఇదే నా సంతాపం. ఓమ్ శాంతి’’ అని ట్విటర్ లో నమోదు చేసిన ఒక సందేశం లో శ్రీ నరేంద్ర మోదీ పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
35వ జాతీయ నేత్రదాన పక్షోత్సవాలలో డాక్టర్ హర్షవర్ధన్ డిజిటల్ ప్రసంగం
2022 నాటికి ప్రధాని ఆకాంక్షిస్తున్న నవభారత
సాఫల్యానికి లక్ష్యం నిర్దేశించుకొని పనిచేయాలి
35వ జాతీయ నేత్రదాన పక్షోత్సవాల సందర్భంగా న్యూ ఢిల్లీ లోని ఎయిమ్స్ , జాతీయ నేత్ర నిధి ఏర్పాటు చేసిన వెబినార్ కు అధ్యక్షత వహించిన కేంద్ర ఆరోగ్య, కుటుంబ సంక్షేమ శాఖామంత్రి డాక్టర్ హర్ష వర్ధన్ డిజిటల్ విధానంలో ప్రసంగించారు.
ఢిల్లీ లోని ఎయిమ్స్, కేంద్ర ఆరోగ్య, కుటుంబ సంక్షేమ మంత్రిత్వశాఖ సంయుక్తంగా చేపట్టిన జాతీయ అంధత్వం, దృష్టిలోపం సర్వే -2019 నివేదికను గుర్తు చేస్తూ, భారత్ లో 50 ఏళ్ళలోపు వాళ్లకు అంధత్వం రావటానికి కారణం కార్నియా అంధత్వమేనన్నారు. ఇలాంటి కేసులు 37.5% ఉన్నాయని, 50 ఏళ్ళు పైబడ్డవారిలో అంధత్వానికి ఇది రెండో పెద్ద కారణమని చెప్పారు. ప్రపంచ ఆరోగ్య సంస్థ అంచనాల ప్రకారం ప్రపంచ జనాభాలో దాదాపు 5% మంది కార్నియా జబ్బులవల్లనే అంధులవుతున్నారని గుర్తు చేశారు. భారతదేశంలో సుమారు 68 లక్షలమంది కనీసం ఒక కంటిలో కార్నియా సంబంధ అంధత్వంతో బాధపడుతున్నారని, వాళ్లలో 10 లక్షలమందికి రెండు కళ్లలోనూ అంధత్వం ఉన్నదని డాక్టర్ హర్షవర్ధన్ చెప్పారు.
కార్నియా సంబంధ అంధత్వానికి కార్నియా మార్పిడి చికిత్స ఒక్కటే మార్గం గనుక అవసరాలకూ, అందుబాటుకూ మధ్య అంతరాన్ని తగ్గించగలిగేలా జనంలో అవగాహన పెంచాలని ఈ వెబినార్ లో పాల్గొన్నవారికి మంత్రి విజ్ఞప్తి చేశారు. కరోనా సంక్షోభం, ఫలితంగా ఏర్పడ్డ భయాల కారణంగా కొద్ది నెలలుగా నేత్రదానాల సంఖ్య తక్కువగా ఉండటాన్ని ప్రస్తావిస్తూ, " అత్యవసరేత్యర వైద్య కార్యకలాపాలలో బాగా దెబ్బతిన్నది నేత్ర నిధుల వ్యవస్థే. అందుకే ఈ సంక్షోభం ప్రభావం దీనిమీద చాలా ఎక్కువగా ఉంది. లాక్ డౌన్ సమయంలో భారత్ సహా వివిధ దేశాల నేత్రనిధి సంస్థల మార్గదర్శకాలు తాత్కాలికంగా దాతల కార్నియా సేకరణ నిలిపి వేయాలని సూచించాయి. అదే విధంగా కార్నియా మార్పిడి శస్త్ర చికిత్సలను సైతం నిలిపివేశాయి. దీనివలన కార్నియాల సేకరణ ఏప్రిల్, మే నెలల్లో దాదాపు శూన్యం కాగా కార్నియా మార్పిడు శస్త్ర చికిత్సలు 90% పడిపోయాయి" అన్నారు. కార్నియా దాతలనుంచి వైరస్ వ్యాపించే అవకాశమే లేదన్న వైద్యుల సలహాను డాక్టర్ హర్ష వర్ధన్ మరోమారు గుర్తు చేశారు.
కోవిడ్ సేవలతో సంబంధం లేని ఆస్పత్రుల ద్వారా కార్నియా సేకరణ కార్యక్రమం, నేత్రదాన కార్యకలాపాలు పునరుద్ధరించటం పట్ల మంత్రి సంతోషం వ్యక్తం చేశారు. భారత నేత్ర నిధి సంఘం కార్నియా సేకరణలో పాటించాల్సిన జాగ్రత్తలు, అందులో పాల్గొనే వారు పాటించాల్సిన జాగ్రత్తలు తెలియజేస్తూ సలహాలు, సూచనలతో కూడిన సమాచారం రూపొందించి పంపిణీ చేసినందుకు డాక్టర్ హర్ష వర్ధన్ అభినందించారు.
అయితే భారత్ లాంటి అధిక జనాభా ఉన్నదేశంలో ప్రస్తుత గణాంకాలు చాలా నిరాశాజనకంగా ఉన్నాయన్నారు. గడిచిన ఆరు దశాబ్దాలకాలంలో సాధించని లక్ష్యాలను సాధించటానికి ప్రధానమంత్రి చేస్తున్న కృషి నుంచి అందరూ స్ఫూర్తిపొందాలని, నేత్ర దానాల్లోనూ, కార్నియా మార్పిడి శస్త్ర చికిత్సల్లోనూ మరింత ముందడుగు వేయాలని పిలుపునిచ్చారు. " అత్యవసర వైద్య విభాగాలు, మార్చురీల వంటి చోట వ్యూహాత్మకంగా కార్నియా సేకరణ బృందాలను నియమించటంతో సహా సమగ్రమైన వ్యూహం అనుసరించటాన్ని ప్రోత్సహించాలి" అన్నారు. ఒక లక్ష్యం నిర్దేశించుకొని సుస్థిర ఫలితాలు సాధించటం ద్వారా ప్రధానమంత్రి ఆకాంక్షిస్తున్నట్టు 2022 నాటికి నవభారతాన్ని నిర్మించాలన్నారు.
ఎయిమ్స్ డైరెక్టర్ ప్రొఫెసర్ రణదీప్ గులేరియా, ఎయిమ్స్ లోని రాజేంద్ర ప్రసాద్ నేత్ర కేంద్రం చీఫ్ డాక్టర్ అతుల్ కుమార్, జాతీయ నేత్ర నిధి చైర్మన్ డాక్టర్ జీవన్ ఎస్ తితియాల్, పలువురు డాక్టర్లు, వివిధ వైద్య సంఘాల, సంస్థల ప్రతినిధులు ఈ కార్యక్రమానికి డిజిటల్ విధానంలో హాజరయ్యారు.
ప్రధాన మంత్రి కార్యాలయం
భగవాన్ బిర్సా ముండా నివాళిపై సంకలనాన్ని ప్రజలతో పంచుకున్న ప్రధానమంత్రి
ప్రధానమంత్రి శ్రీ నరేంద్ర మోదీ కొన్నేళ్లుగా వివిధ సందర్భాల్లో భగవాన్ బిర్సా ముండాకు నివాళి అర్పిస్తూ చేసిన వ్యాఖ్యల సంకలనాన్ని పార్లమెంటు సభ్యుడు శ్రీ సుదర్శన్ భగత్ ట్వీట్ చేయడాన్ని శ్రీ మోదీ ప్రజలతో పంచుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“ఇదెంతో అద్భుత సంకలనం! గిరిజనుల ఆత్మగౌరవానికి ప్రతీక అయిన భగవాన్ బిర్సా ముండా జీవితం, త్యాగాలతోపాటు ఆయన అంకితభావం దేశ ప్రజలకు సదా మార్గనిర్దేశం చేస్తుంది” అని ప్రధానమంత్రి పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 156.76 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 15,50,377
మొత్తం కేసుల్లో క్రియాశీల కేసులు 4.18%
ప్రస్తుత రికవరీ రేటు 94.51%
గత 24 గంటల్లో 1,38,331 మంది కోలుకున్నారు. దీంతో, కోలుకున్నవారి మొత్తం సంఖ్య 3,50,85,721 కు పెరిగింది.
గత 24 గంటల్లో 2,71,202 కొత్త కేసులు నమోదయ్యాయి.
ఇప్పటివరకు నమోదైన మొత్తం ఒమిక్రాన్ కేసులు 7,743 . నిన్నటి కంటే 28.17% వృద్ధి.
రోజువారీ పాజిటివిటీ రేటు 16.28%
వారపు పాజిటివిటీ రేటు 13.69%
గత 24 గంటల్లో చేసిన 16,65,404 కొవిడ్ పరీక్షలతో కలుపుకుని ఇప్పటివరకు 70.24 కోట్ల పరీక్షలు చేశారు.
ప్రధాన మంత్రి కార్యాలయం
యుకె ప్రధాని గా శ్రీ రుషిసునక్ పదవీబాధ్యతల ను స్వీకరించిన సందర్భం లో ఆయన తో మాట్లాడిన ప్రధాన మంత్రి
శ్రీ రుషి సునక్ తో ప్రధాన మంత్రి శ్రీ నరేంద్ర మోదీ మాట్లాడారు. శ్రీ రుషి సునక్ యునైటెడ్ కింగ్ డమ్  కు ప్రధాని గా పదవీబాధ్యతల ను స్వీకరించిన సందర్భం లో ఆయన కు ప్రధాన మంత్రి అభినందనల ను తెలిపారు.
ప్రధాన మంత్రి ఒక ట్వీట్ లో -
‘‘ఈ రోజు న శ్రీ @RishiSunak తో మాట్లాడిన తరువాత నాకు ఆనందం కలిగింది. యుకె కు ప్రధాని గా పదవీబాధ్యతల ను స్వీకరించినందుకు గాను ఆయన ను అభినందించాను. మన విస్తృత వ్యూహాత్మక భాగస్వామ్యాన్ని మరింత గా బలపరచడం కోసం మేం కలసి పనిచేస్తాం. ఒక సమగ్రమైనటువంటి మరియు సంతులితమైనటువంటి ఎఫ్ టిఎ ను త్వరిత గతి న పూర్తి చేయడానికి ఉన్న ప్రాముఖ్యం పట్ల సైతం మేం సమ్మతి ని వ్యక్తం చేశాం.’’ అని పేర్కొన్నారు.
(
రక్షణ మంత్రిత్వ శాఖ
ఆపరేషన్ సముద్ర సేతులో భాగంగా మాల్దీవుల నుంచి 198 మంది భారతీయ పౌరులను స్వదేశానికి తీసుకొచ్చిన ఐ ఎన్ ఎస్ ఐరావత్
"ఆపరేషన్ సముద్ర సేతు"లో భాగంగా భారత నౌకాదళం తరుపున మాల్దీవులకు వెళ్లిన ఐ ఎన్ ఎస్ ఐరావత్ నౌక మంగళవారం వేకువ జామున ట్యుటికోరన్ ఓడరేవుకు తిరిగి వచ్చింది. మాల్దీవులలోని మాలే నుంచి 198 మంది భారత జాతీయులు ఈ ఓడలో వచ్చారు. ఈ విధంగా ఇప్పటివరకు మాల్దీవుల నుంచి ఇండియాకు వచ్చిన భారతీయ పౌరుల సంఖ్య 2386.
వారి ప్రయాణానికి మాల్దీవుల లోని భారతీయ దౌత్య కార్యాలయం ఏర్పాట్లు చేసింది. వైద్య పరీక్షలు చేసి కోవిడ్ -19కు సంబంధించి సముద్రయానానికి సంబంధించిన భద్రతా నియమాలు అన్ని పాటించిన తరువాత వారిని ఓడలోకి ఎక్కించారు.
ఓడలోనుంచి వారిని త్వరగా దించడానికి ట్యుటికోరన్ ఓడ రేవు వద్ద స్థానిక అధికారులు ఆరోగ్య పరీక్షలు, వలస పత్రాల పరిశీలన, ఓడ దిగిన వారిని రోడ్డు మార్గంలో పంపడానికి సంబంధించి అన్ని ఏర్పాట్లు చేశారు.
ఆ విధంగా విశ్వ మహమ్మారి కోవిడ్ సందర్బంగా ఇప్పటివరకు మాల్దీవులు, శ్రీలంక, ఇరాన్ నుంచి తరలించిన వారి సంఖ్యా 3305.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
దేశీయంగా వంట నూనెల ధరలను అదుపులో ఉంచేందుకు కేంద్రం కీలక చర్య
- దిగుమతులపై కస్టమ్ డ్యూటీ రాయితీని మార్చి 2023 వరకు పొడిగింపు
పేర్కొన్న వంట నూనెలపై ఇప్పటికే ఉన్న రాయితీ దిగుమతి సుంకాలను మార్చి 31, 2023 వరకు పొడిగిస్తూ పరోక్ష పన్నులు, కస్టమ్స్ కేంద్ర బోర్డు  నోటిఫికేషన్ను జారీ చేసింది. 31 ఆగస్ట్, 2022 తేదీన పరోక్ష పన్నులు మరియు కస్టమ్స్ కేంద్ర బోర్డు నోటిఫికేషన్ నెం. 46/2022-కస్టమ్స్ ద్వారా ఈ నిర్ణయం తీసుకుంది. దేశీయ సరఫరాను పెంచడం, ధరలను అదుపులో ఉంచడం లక్ష్యంగా ఈ చర్య తీసుకోంది. తాజా చర్యతో వంట నూనెల దిగుమతిపై రాయితీ కస్టమ్స్ సుంకం మరో 6 నెలలు పొడిగించబడింది, అంటే ఈ పొడగింపు కొత్త గడువు మార్చి 2023గా ఉంటుంది. ప్రపంచ వ్యాప్తంగా వంట నూనెల ధరల పతనం కారణంగా ఎడిబుల్ ఆయిల్ ధరలు తగ్గుముఖం పట్టాయి. ప్రపంచ వ్యాప్తంగా ధరలు తగ్గడం, దిగుమతి సుంకాలు తగ్గడంతో, భారత దేశంలో వంట నూనెల రిటైల్ ధరలు గణనీయంగా పడిపోయాయి. ముడి పామాయిల్, ఆర్బీడీ పామోలిన్, ఆర్బీడీ పామాయిల్, ముడి సోయాబీన్ నూనెలు, రిఫైన్డ్ సోయాబీన్ నూనెలు, ముడి సన్ఫ్లవర్ ఆయిల్ మరియు రిఫైండ్ సన్ఫ్లవర్ ఆయిల్పై ప్రస్తుత అమలులో ఉన్న సుంకం మార్చి 31, 2023 వరకు మారదు. పామాయిల్, సోయాబీన్ ఆయిల్, సన్ఫ్లవర్ ఆయిల్ తదితర క్రూడ్ రకాలపై దిగుమతి సుంకం ప్రస్తుతం సున్నాగా ఉంది. అయితే, 5 శాతం మేర అగ్రిసెస్ మరియు 10 శాతం సాంఘిక సంక్షేమ సెస్లను కూడా పరిగణనలోకి తీసుకున్న తర్వాత, ఈ మూడు వంట నూనెల ముడి సరుకుల దిగుమతిపై సమర్థవంతమైన సుంకం 5.5 శాతానికి చేరుకుంది. శుద్ధి చేసిన పామోలిన్ మరియు శుద్ధి చేసిన పామాయిల్పై ప్రాథమిక కస్టమ్స్ సుంకం 12.5 శాతం కాగా, సాంఘిక సంక్షేమ సెస్ 10 శాతంగా ఉంది. దీంతో సమర్థవంతమైన సుంకం 13.75 శాతం. శుద్ధి చేసిన సోయాబీన్ మరియు సన్ఫ్లవర్ ఆయిల్పై ప్రాథమిక కస్టమ్స్ సుంకం 17.5 శాతం మరియు 10 శాతం సాంఘిక సంక్షేమ సెస్ను పరిగణనలోకి తీసుకుంటే, ప్రభావవంతమైన సుంకం 19.25 శాతానికి చేరుకుంటుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, కేంద్రపాలిత ప్రాంతాలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్రపాలిత ప్రాంతాల వద్ద అందుబాటులో 14.93 కోట్లకు పైగా నిల్వలు
దేశవ్యాప్తంగా కొవిడ్-19 టీకాల కార్యక్రమం వేగాన్ని మరింత పెంచి దేశవ్యాప్తంగా కార్యక్రమం పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కోవిడ్ టీకాల సార్వత్రికీకరణ నూతన దశ 2021 జూన్ 21 నుంచి ప్రారంభమైంది. రాష్ట్రాలు, కేంద్రపాలిత ప్రాంతాలకు మరిన్ని టీకాలను అందుబాటులోకి తెచ్చి, టీకాల అవసరాన్ని ముందుగానే ఊహించి తగిన ఏర్పాట్లు చేయడంతో టీకా కార్యక్రమం వేగవంతమైంది. ఆయా రాష్ట్రాలు, కేంద్రపాలిత ప్రాంతాలు సరైన ప్రణాళికతో కార్యక్రమాన్ని అమలు చేయడానికి , టీకా సరఫరా వ్యవస్థను క్రమబద్ధీకరించడం జరిగింది.
సార్వత్రిక టీకా కార్యక్రమంలో భాగంగా రాష్ట్రాలు, కేంద్రపాలిత ప్రాంతాలకు ఉచితంగా కోవిడ్ టీకాలను అందించడం ద్వారా కేంద్ర ప్రభుత్వం సహకారం అందిస్తోంది. టీకా సార్వత్రికరణ నూతన దశలో దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి వాటిని రాష్ట్రాలు, కేంద్రపాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసిన డోసులు
|
|
1,93,53,58,865
|
|
అందుబాటులోని నిల్వలు
|
|
14,93,35,105
రాష్ట్రాలు, కేంద్రపాలిత ప్రాంతాలకు ఇప్పటివరకు కేంద్ర ప్రభుత్వం ద్వారా  ప్రత్యక్ష సేకరణ పద్ధతి లో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్రపాలిత ప్రాంతాల వద్ద 14.93 కోట్లకు పైగా  నిల్వలు అందుబాటులో ఉన్నాయి.
సాంస్కృతిక మంత్రిత్వ శాఖ
షాంఘై కోఆపరేషన్ ఆర్గనైజేషన్  దేశాలతో భారతదేశం కలిగి ఉన్న నాగరికత సంబంధాలపై దృష్టి సారించి మార్చి 14-15 తేదీల్లో " బౌద్ధ వారసత్వ అనుబంధం "పై అంతర్జాతీయ సమావేశం .
షాంఘై కోఆపరేషన్ ఆర్గనైజేషన్  దేశాలతో భారతదేశం కలిగి ఉన్న నాగరికత సంబంధాలపై దృష్టి సారించి మార్చి 14-15 తేదీల్లో " బౌద్ధ వారసత్వ అనుబంధం "పై అంతర్జాతీయ సమావేశం 2023 మార్చి 14,15 తేదీల్లో న్యూఢిల్లీలోని విజ్ఞాన్ భవన్లో జరగనున్నది.
షాంఘై కోఆపరేషన్ ఆర్గనైజేషన్ అధ్యక్ష హోదాలో  భారతదేశం తొలిసారిగా నిర్వహిస్తున్న సమావేశంలో మధ్య ఆసియా, తూర్పు ఆసియా, దక్షిణాసియా అరబ్ దేశాలు ఒక ఉమ్మడి వేదికపైకి రానున్నాయి. " బౌద్ధ వారసత్వ అనుబంధం " పై జరిగే సమావేశంలో పాల్గొనే దేశాల ప్రతినిధులు చర్చలు జరుపుతారు. షాంఘై కోఆపరేషన్ ఆర్గనైజేషన్ లో చైనా, రష్యా మరియు మంగోలియా తో సహా సభ్య దేశాలు, పరిశీలక దేశాలు, చర్చల్లో పాల్గొనే దేశాలు సభ్యత్వం కలిగి ఉన్నాయి." బౌద్ధ వారసత్వ అనుబంధం " అనే అంశంపై 15 మందికి పైగా మేధావులు - ప్రతినిధులు పరిశోధనా పత్రాలు సమర్పిస్తారు. చైనాలోని డన్హువాంగ్ రీసెర్చ్ అకాడమీ, కిర్గిజ్స్తాన్ కి చెందినఇన్స్టిట్యూట్ ఆఫ్ హిస్టరీ, ఆర్కియాలజీ అండ్ ఎథ్నాలజీ, రష్యా స్టేట్ మ్యూజియం ఆఫ్ ది హిస్టరీ ఆఫ్ రిలిజియన్, నేషనల్ మ్యూజియం ఆఫ్ యాంటిక్విటీస్ ఆఫ్ తజికిస్తాన్; బెలారసియన్ స్టేట్ యూనివర్శిటీ ,మయన్మార్ ఇంటర్నేషనల్ థెరవాడ బౌద్ధ మిషనరీ యూనివర్శిటీ లాంటి సంస్థలకు చెందిన ప్రతినిధులు పరిశోధనా పత్రాలు సమర్పిస్తారు.
సాంస్కృతిక మంత్రిత్వ శాఖ, విదేశీ వ్యవహారాల మంత్రిత్వ శాఖ, అంతర్జాతీయ బౌద్ధ సమాఖ్య  కలిసి రెండు రోజుల కార్యక్రమాన్ని నిర్వహిస్తున్నాయి. ఈ కార్యక్రమంలో పలువురు భారతీయ బౌద్ధమత పండితులు కూడా పాల్గొంటారు. పాల్గొనేవారు ఢిల్లీలో కొన్ని చారిత్రక ప్రదేశాలు సందర్శిస్తారు.
మధ్య ఆసియా లోని బౌద్ధ కళలు, కళా శైలులు, పురావస్తు ప్రదేశాలు, షాంఘై కోఆపరేషన్ ఆర్గనైజేషన్ సభ్య దేశాలకు చెందిన వివిధ మ్యూజియంలు సేకరించిన ప్రాచీన కళాఖండాల మధ్య ఉన్నసారూప్యతలు గుర్తించి దేశాల మధ్య పురాతన సాంస్కృతిక సంబంధాలు పునరుద్ధరించాలన్న లక్ష్యంతో రెండు రోజుల అంతర్జాతీయ సదస్సు జరగనున్నది.
అనాది కాలం నుంచి ఆలోచనలు భౌగోళిక సరిహద్దులు, ఎత్తైన పర్వతాలు, విశాలమైన మహా సముద్రాలు దేశాల సరిహద్దులు దాటి సుదూర దేశాల్లో వ్యాప్తి చెంది, ఆ దేశ ప్రజల గుర్తింపు గౌరవం పొందాయి. బుద్ధ భగవాన్ ప్రబోధనలు ఎల్లలు దాటి విభిన్న దేశాల సంస్కృతులతో సుసంపన్నం అయింది.
బుద్ధుని బోధనలు విశ్వవ్యాప్తంగా వ్యాప్తి చెందాయి. మానవీయ దృక్పథం కళలు, వాస్తు శిల్పం, శిల్పం , మానవ వ్యక్తిత్వం సూక్ష్మ లక్షణాలను బుద్ధుని బోధనలు వివరిస్తాయి. కరుణ, సహజీవనం, స్థిరమైన జీవన వ్యక్తిగత వృద్ధి సాధించడానికి బుద్ధుని బోధనలు సహకరిస్తాయి.
సదస్సులో వివిధ భౌగోళిక ప్రాంతాలకు చెందిన దేశాలు పాల్గొని ఉమ్మడి నాగరికత వారసత్వం ఆధారంగా దేశాల మధ్య సంబంధాలు మెరుగు పరుచుకోవాలి అన్న ఏకైక లక్ష్యంతో పాల్గొంటున్నాయి. భారత ఉపఖండం, ఆసియా దేశాలకు చెందిన వివిధ సంస్కృతులు, సంఘాలు మరియు ప్రాంతాలను ఏకీకృతం చేయడంలో ప్రధాన పాత్ర పోషించిన బౌద్ధ మిషనరీలు రెండు రోజుల పాటు వివిధ అంశాలపై చర్చలు జరిపి పురాతన బంధాలను భవిష్యత్తులో కొనసాగించడానికి మార్గాలను గుర్తిస్తాయి.
ప్రధాన మంత్రి కార్యాలయం
అఖాడాపరిషద్ అధ్యక్షుడు శ్రీ నరేంద్ర గిరి కన్నుమూత పట్ల సంతాపాన్ని వ్యక్తం చేసినప్రధాన మంత్రి
అఖాడా పరిషద్ అధ్యక్షుడు శ్రీ నరేంద్ర గిరి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు.
‘‘అఖాడా పరిషద్ అధ్యక్షుడు శ్రీ నరేంద్ర గిరి గారి కన్నుమూత అత్యంత దు:ఖదాయకమైంది. ఆధ్యాత్మిక సంప్రదాయాల పట్ల సమర్పణ భావాన్ని కలిగివుంటూ ఆయన సంత్ సమాజం తాలూకు అనేక విభాగాల ను ఒక చోటు కు తీసుకు రావడం లో ప్రధాన భూమిక ను నిర్వహించారు. ప్రభువు ఆయన కు తన శ్రీ చరణాల లో స్థానాన్ని ఇవ్వు గాక. ఓమ్ శాంతి’’ అని ప్రధాన మంత్రి ఒక ట్వీట్ లో పేర్కొన్నారు.
జల శక్తి మంత్రిత్వ శాఖ
సమర్థవంతంగా నీటిని వినియోగించుకునే లక్ష్యంతో ప్లంబింగ్ అసోసియేషన్ తో ఒప్పందం కుదుర్చుకున్న నేషనల్ వాటర్ మిషన్
నీటి వినియోగాన్ని ఇంకా సమర్థవంతంగా పెంచడానికి ఈ ఎంఓయూ ఉపయోగపడుతుంది: అర్చన వర్మ, ఏఎస్&ఎండి, ఎన్డబ్ల్యూఎం
నీటి వినియోగాన్ని 135 ఎల్పిసిడి నుండి 60 ఎల్పిసిడికి తగ్గించడం ద్వారా దేశీయ రంగంలో నీటి వినియోగ సామర్థ్యాన్ని 50-60% పెంచడం కోసం ఐపిఏ పూర్తి సహకారాన్ని అందిస్తుంది : అధ్యక్షుడు, ఐపిఏ
భారతదేశం సాకారాత్మకమైన జల వినియోగం బాటలో నడవడానికి బ్యూరో ఆఫ్ వాటర్ యూజ్ ఎఫిషియెన్సీ , నేషనల్ వాటర్ మిషన్ , జల్ శక్తి మంత్రిత్వ శాఖ, ఇండియన్ ప్లంబింగ్ అసోసియేషన్  మధ్య ఒక అవగాహనా ఒప్పందం కుదిరింది. దీని ద్వారా దేశవ్యాప్తంగా జల సంరక్షణ అవగాహన కార్యక్రమాల నిర్వహణతో పాటు నీటి హార్వెస్టింగ్ నిర్మాణాలు, తక్కువ ప్రవాహ పరికరాలు & శానిటరీ వేర్, గ్రే & బ్లాక్ వాటర్ ట్రీట్మెంట్, బిల్ట్ ఎన్విరాన్మెంట్ వాటర్ ఆడిట్ వంటి కార్యక్రమాలు ఈ ఒప్పందం ప్రకారం చేపడతారు. ఎంఓయూపై జలశక్తి మంత్రిత్వ శాఖ, నేషనల్ వాటర్ మిషన్ తరపున అదనపు కార్యదర్శి & మిషన్ డైరెక్టర్ శ్రీమతి అర్చన వర్మ, న్యూఢిల్లీలోని ఓఖ్లాలో ఉన్న ఇండియన్ ప్లంబింగ్ అసోసియేషన్ జాతీయ అధ్యక్షుడు శ్రీ గుర్మిత్ సింగ్ అరోరా సంతకం చేశారు.
ఈ సందర్భంగా నేషనల్ వాటర్ మిషన్ అడిషనల్ సెక్రటరీ & మిషన్ డైరెక్టర్ శ్రీమతి అర్చన వర్మ మాట్లాడుతూ, నీటి వినియోగానికి బ్యూరో ఆఫ్ వాటర్ యూజ్ ఎఫిషియెన్సీకి ఇది చారిత్రాత్మకమైన రోజు అని, ఐపిఎ నీటి సెన్సిటివ్, తక్కువ నీటిని వినియోగించే ఫిక్చర్లను చురుకుగా ప్రోత్సహిస్తోందని అన్నారు. నీటి వినియోగ సామర్థ్యాన్ని పెంచే దాని లక్ష్యాన్ని ప్రోత్సహించడంలో అవగాహన ఒప్పందం సహాయపడుతుందని తెలిపారు.
దేశీయ రంగంలో నీటి వినియోగ సామర్థ్యాన్ని 50-60%  పెంచడానికి తమ సంస్థ పూర్తి సహకారం అందిస్తుందని ఇండియన్ ప్లంబింగ్ అసోసియేషన్ జాతీయ అధ్యక్షుడు శ్రీ గుర్మీత్ అరోరా తెలిపారు. నికర జీరో వాటర్ బిల్డింగ్ల లక్ష్యాన్ని సాధించడానికి నిర్మించిన పరిసరాలకు  వాటర్ ఆడిట్ను ఆయన మరింత నొక్కి చెప్పారు.
జాతీయ వాటర్ మిషన్ లక్ష్యం-4 నీటి వినియోగ సామర్థ్యాన్ని 20% పెంచడం. జలశక్తి మంత్రిత్వ శాఖ జాతీయ వాటర్ మిషన్ లక్ష్యం-4ను సాధించడంలో అవగాహన ఒప్పందంపై సంతకం ఒక ముఖ్యమైన దశ. 24 చాఫ్టర్లు , దేశవ్యాప్తంగా విస్తరించి ఉన్న ఇండియన్ ప్లంబింగ్ అసోసియేషన్లోని 6500 కంటే ఎక్కువ మంది సభ్యులతో జాతీయ నీటి మిషన్, జలశక్తి మంత్రిత్వ శాఖ లక్ష్యాన్ని అమలు చేయడం, ప్రోత్సహించడంపై అవగాహన ఒప్పందం యొక్క నిబంధనలు దృష్టి సారించాయి.
Instagram:
(https://www.instagram.com/reel/CuZNvJ_AlcY/?igshid=MzRlODBiNWFlZA==
ప్రధాన మంత్రి కార్యాలయం
ప్రధాన మంత్రి తో సమావేశమైన మేఘాలయ ముఖ్యమంత్రి
ప్రధాన మంత్రి శ్రీ నరేంద్ర మోదీ తో మేఘాలయ ముఖ్యమంత్రి శ్రీ కొన్ రాడ్ కె. సంగ్ మా ఈ రోజు న సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
ప్రధాన మంత్రి శ్రీ @narendramodi తో మేఘాలయ ముఖ్యమంత్రి శ్రీ @SangmaConrad సమాశమయ్యారు.’’ అని తెలియ జేసింది.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 107.92 కోట్ల డోసులను అందించారు.
గత 24 గంటల్లో 10,929 కొత్త కేసులు నమోదయ్యాయి.
రికవరీ రేటు 98.23% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 12,509 మంది కోలుకున్నారు. దీంతో, కోలుకున్నవారి మొత్తం సంఖ్య 3,37,37,468 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.43% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,46,950. ఇది 255 రోజుల కనిష్ట స్థాయి.
రోజువారీ పాజిటివిటీ రేటు  గత 33 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 43 రోజులుగా 2% కన్నా తక్కువగా ఉంది.
ఇప్పటివరకు 61.39 కోట్ల కొవిడ్ పరీక్షలు చేశారు.
వాణిజ్యం, పరిశ్రమల మంత్రిత్వ శాఖ
భారతీయ పరిశ్రమల్లో నాణ్యత , ఉత్పాదకతను ప్రోత్సహించడానికి “ఉద్యోగ్ మంథన్” పేరుతో వెబ్నార్ల సిరీస్ కేంద్ర ప్రభుత్వం నిర్వహిస్తుంది.
కేంద్ర వాణిజ్యమంత్రిత్వశాఖ.. క్వాలిటీ కౌన్సిల్ ఆఫ్ ఇండియా, నేషనల్ ప్రొడక్టివిటీ కౌన్సిల్, , ఇండస్ట్రీ బాడీల సహకారంతో భారతీయ పరిశ్రమల్లో నాణ్యత , ఉత్పాదకతను ప్రోత్సహించడానికి మంథన్ పేరుతో మారథాన్లు నిర్వహిస్తున్నది. ప్రతి సెక్టార్ కోసం ఒక ఉద్యోగ్ మంథన్ను ఏర్పాటు చేస్తుంది. ఇవి 2021 జనవరి 4 నుండి మార్చి 2, 2021 వరకు జరుగుతాయి. భారత ప్రభుత్వ వాణిజ్య, పరిశ్రమల శాఖ మంత్రి పియూష్ గోయల్ 2021 జనవరి 6 న జరిగే మంథన్ సమావేశానికి అధ్యక్షత వహిస్తారు. 45 సెషన్లతో కూడిన వెబ్నార్ సిరీస్... తయారీ , సేవల్లో వివిధ ప్రధాన రంగాలపై దృష్టి సారిస్తుంది. ప్రతి వెబ్నార్లో రెండు గంటలపాటు ఒక నిర్దిష్ట రంగంలోని రంగాల , పరిశ్రమ నిపుణుల చర్చల కార్యక్రమాలు ఉంటాయి. పరిశ్రమ, పరీక్ష లు, ప్రామాణీకరణ సంస్థల ప్రతినిధులు కూడా ఇందులో పాల్గొంటారు. సెషన్లపై ఆసక్తి ఉన్న వారందరి కోసం చర్చలు యూట్యూబ్లో ప్రత్యక్ష ప్రసారం అవుతాయి.
ఉద్యోగ్ మంథన్ సవాళ్లను, అవకాశాలను గుర్తిస్తుంది; పరిష్కారాలు , ఉత్తమ పద్ధతులపై దృష్టి పెడుతుంది. పరిశ్రమలు , రంగాలు... నాణ్యతను , ఉత్పాదకతను పెంచడానికి ' స్థానికంగా తయారీని' ప్రోత్సహించడానికి , 'ఆత్మీనిర్భర్ భారత్' దృష్టిని సాకారం చేయడానికి అవసరమైన విషయాలను నేర్చుకుంటాయి. కంపెనీలు నాణ్యత , ఉత్పాదకతను మెరుగుపరచడంపై దృష్టి పెట్టాలని, ఈ అంశాలపై చర్చ కోసం సెషన్లను ఏర్పాటు చేయాలని మంత్రి పీయుష్ గోయల్ ఈ సందర్భంగా పిలుపునిచ్చారు. తద్వారా దేశానికి అధిక నాణ్యత, సమర్థవంతమైన తయారీదారుగా, వ్యాణిజ్యరాజ్యంగా , సర్వీసు ప్రొవైడర్గా గుర్తింపు లభిస్తుందని వివరించారు
ప్రధాన మంత్రి కార్యాలయం
న్యూఢిల్లీ తీర్మానం ఆమోదంతో చరిత్రలో కొత్త అధ్యాయం ప్రారంభం: ప్రధాన మంత్రి
న్యూఢిల్లీ తీర్మానం ఆమోదం పొందడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు. ఈ తీర్మానానికి జి-20 సభ్యదేశాలన్నీ మద్దతివ్వడంతోపాటు సహకరించడంపై ఆయన కృతజ్ఞతలు తెలిపారు.
ఈ మేరకు దేశాధినేతల న్యూఢిల్లీ తీర్మానం డిజిటల్ ప్రతిని ‘ఎక్స్’ ద్వారా పోస్ట్ చేస్తూ పంపిన సందేశంలో:
“న్యూఢిల్లీలో దేశాధినేతల తీర్మానానికి ఆమోదం ద్వారా చరిత్రలో కొత్త అధ్యాయం ప్రారంభమైంది. ఏకాభిప్రాయం, స్ఫూర్తితో ఐక్యంగా/మెరుగైన/సుసంపన్న సామరస్యపూర్వక భవిష్యత్తు కోసం సహకారాత్మక కృషి కొనసాగిస్తామని మేం ప్రతినబూనుతున్నాం. ఇందుకు మద్దతు పలకడంతోపాటు సహకరించిన జి-20 సభ్యదేశాల అధినేతలందరికీ నా కృతజ్ఞతలు” అని పేర్కొన్నారు.
హోం మంత్రిత్వ శాఖ
'పారదర్శక పన్ను-నిజాయితీని గౌరవించడం' ప్లాట్ఫాం ప్రారంభం 'నవ భారత్' కోసం వేసిన ముఖ్య అడుగు: కేంద్ర హోంమంత్రి శ్రీ అమిత్ షా
దేశ ప్రగతి, అభివృద్ధికి వెన్నెముక వంటి, నిజాయితీగా పన్ను కట్టేవారిని గౌరవించడానికి, సాధికారతకు మోదీ ప్రభుత్వం కీలక నిర్ణయాలు తీసుకుంది: అమిత్ షా
ప్రధాని మోదీ సంకల్పించిన 'చిన్న ప్రభుత్వం-పెద్ద పాలన' దిశగా వేసిన మరో అడుగు "పారదర్శక పన్ను ప్లాట్ఫాం": అమిత్ షా
'పారదర్శక పన్ను-నిజాయితీని గౌరవించడం' ప్లాట్ఫాం ప్రారంభం, పన్ను చెల్లింపుదారులకు ప్రధాని మోదీ, ఆర్థిక మంత్రి నిర్మల సీతారామన్ ఇస్తున్న బహుమతి
"ఫేస్లెస్ అసెస్మెంట్, ఫేస్లెస్ అప్పీల్ &టాక్స్పేయర్స్ ఛార్టర్" వంటి సంస్కరణలు మన పన్ను వ్యవస్థను బలోపేతం చేస్తాయి: అమిత్ షా
'పారదర్శక పన్ను-నిజాయితీని గౌరవించడం' ప్లాట్ఫాం ప్రారంభం అనేది 'నవ భారత్' కోసం వేసిన ముఖ్య అడుగుగా కేంద్ర హోంమంత్రి శ్రీ అమిత్ షా అభివర్ణించారు. పన్ను చెల్లింపుదారులకు ప్రధాని శ్రీ నరేంద్ర మోదీ, ఆర్థిక మంత్రి శ్రీమతి నిర్మల సీతారామన్ ఇస్తున్న బహుమతి అంటూ ట్వీట్ చేశారు. "ఫేస్లెస్ అసెస్మెంట్, ఫేస్లెస్ అప్పీల్ &టాక్స్పేయర్స్ ఛార్టర్" వంటి సంస్కరణలు దేశ పన్ను వ్యవస్థను మరింత బలోపేతం చేస్తాయని అమిత్ షా పేర్కొన్నారు.
దేశ ప్రగతి, అభివృద్ధికి వెన్నెముక వంటి, నిజాయితీగా పన్ను కట్టేవారిని గౌరవించడానికి, వారి సాధికారతకు మోదీ ప్రభుత్వం అనేక కీలక నిర్ణయాలు తీసుకుందన్న అమిత్ షా... ప్రధాని సంకల్పించిన 'చిన్న ప్రభుత్వం-పెద్ద పాలన' దిశగా వేసిన మరో అడుగే "పారదర్శక పన్ను ప్లాట్ఫాం" అని ట్వీట్లో వెల్లడించారు.